CMO ส่ง CM LIVE ลุยธุรกิจ “เอนเตอร์เทนเมนท์” พร้อมจัดงาน “Sound Check Festival 2023”
CMO ส่ง CM LIVE เดินหน้าธุรกิจ “เอนเตอร์เทนเมนท์” พร้อมจัดงานคอนเสิร์ต “Sound Check Festival 2023” รวมศิลปินเกาหลี-ไทย วันที่ 25 มี.ค.66 
CMO ส่ง CM LIVE เดินหน้าธุรกิจ “เอนเตอร์เทนเมนท์” พร้อมจัดงานคอนเสิร์ต “Sound Check Festival 2023” รวมศิลปินเกาหลี-ไทย วันที่ 25 มี.ค.66
16 มี.ค. 2566

บริษัท ซีเอ็มโอ จำกัด (มหาชน) กล่าวว่า สำหรับปีนี้บริษัทเดินหน้าธุรกิจ Entertainment เต็มรูปแบบ  โดยมี CM LIVE นำทีมบุกตลาดคอนเสิร์ตเฟสติวัลทั้งในและต่างประเทศ ซึ่งล่าสุดประกาศจัดงานเทศกาลดนตรี “Sound Check Festival 2023” (ซาวด์ เช็ค เฟสติวัล ปี 2566) มาพร้อมศิลปินสุดฮอตจากประเทศเกาหลีและประเทศไทย กับ 7 Line-up ศิลปินคุณภาพ ไม่ต้องกลัวพลาด ไม่ว่าจะเป็นศิลปินจากฝั่งเกาหลี ได้แก่ BTOB, aespa , AKMU, KARD, EVERGLOW และศิลปินจากไทย อาทิ TRINITY และ LUSS ที่พร้อมจะมาระเบิดความร้อนแรงให้แฟนๆ ที่รอคอย
โดยงานเทศกาลดนตรีครั้งนี้ จัดงานในรูปแบบมิวสิกเฟสติวัลครบ  6 ชั่วโมง มอบความสนุกและประสบการณ์ให้กับท่านผู้ชมทุกมุมของพื้นที่จัดงาน ไม่ว่าจะลุกขึ้นเต้นหรือนั่งฟังเพลงชิล ๆ ก็สนุกสุดเดือดไป กับศิลปิน พร้อมชมความบันเทิงและกิจกรรมสุดพิเศษมากมายที่จะยกระดับความสุขให้เพิ่มขึ้น สามารถพบกันวันเสาร์ที่ 25 มีนาคม 2566 ณ ธันเดอร์ โดม สเตเดี้ยม เมืองทองธานี สำหรับใครที่ไม่อยากพลาดความสนุกสามารถซื้อบัตรออนไลน์ได้แล้ววันนี้ที่ https://www.ticketmelon.com/cmlive/soundcheck ติดตามข่าวสารเพิ่มเติมได้ที่ Facebook https://www.facebook.com/CMLiveThailand  และ ทวิตเตอร์ @CMLiveThailand